DA Den Europæiske Unions Tidende C 217/100

FORKLARENDE NOTE

Ledsagedokument til Rådets henstillinger til medlemsstaterne i henhold til det europæiske semester 2013

2013/C 217/25

Artikel 2ab, stk. 2, i Rådets forordning (EF) nr.1466/97 om styrkelse af overvågningen af budgetstillinger samt overvågning og samordning af økonomiske politikker (1), som indgår i afsnittet om »Økonomisk dialog«, fastslår, at »det forventes, at Rådet som hovedregel følger Kommissionens henstillinger og forslag og i modsat fald fremkommer med en offentlig redegørelse for sin holdning.«.

For at overholde denne regel om at »følge eller fremkomme med en redegørelse« fremlægger Rådet hermed følgende redegørelser for vedtagne ændringer til Kommissionens henstillinger til landespecifikke henstillinger vedrørende medlemsstaterne i forbindelse med det europæiske semester 2013, som Kommissionen er uenig i.

Rådet har også godkendt en række tilføjelser og faktuelle eller tekniske ændringer til henstillingerne med Kommissionens fulde støtte (2) (3).

BELGIEN

LANDESPECIFIK HENSTILLING 2

Kommissionens forslag:

Øge bestræbelserne på at udjævne forskellen mellem den effektive pensionsalder og den lovbestemte pensionsalder, bl.a. ved hurtigt at udfase tidlig tilbagetrækning. Understøtte reformen af det aldersrelaterede sociale sikringssystem med foranstaltninger til ordninger for beskæftigelse med tilskud og arbejdsmarkedsreformer, der fremmer aktiv aldring. Fremskynde vedtagelsen af en beslutning om at knytte den lovbestemte pensionsalder til den forventede levetid. Fortsætte med at gøre de offentlige udgifter til institutionel langtidspleje mere omkostningseffektive.

Vedtaget tekst:

Øge bestræbelserne på at udjævne forskellen mellem den faktiske pensionsalder og den lovbestemte pensionsalder, bl.a. ved at fortsætte de igangværende reformer med henblik på at mindske mulighederne for hurtigt at udfase tidlig tilbagetrækning. Understøtte reformen af det aldersrelaterede sociale sikringssystem med foranstaltninger til ordninger for beskæftigelse med tilskud og arbejdsmarkedsreformer, der fremmer aktiv aldring. Hæve den faktiske pensionsalder ved at tilpasse pensionsalderen eller pensionsydelserne til ændringer i forventet levetid. Fremskynde vedtagelsen af en beslutning om at knytte den lovbestemte pensionsalder til den forventede levetid. Fortsætte med at gøre de offentlige udgifter til institutionel langtidspleje mere omkostningseffektive.

Redegørelse:

Belgien er godt på vej med hensyn til at nå målet om 50 % beskæftigelse i 2020. Den nuværende sats er 39,5 % med en årlig stigning på 1,4 procentpoint om året i perioden 2010-2012.

Henstillingens tekst indeholder horisontalt vedtaget tekst. Der var enighed om, at der er forskellige kanaler til at hæve den faktiske pensionsalder og dermed til at tackle pensionssystemets udfordringer og holdbarheden af de offentlige finanser. Kommissionens oprindelige tekst, som kun fokuserede på at hæve den (lovbestemte) pensionsalder, forekom alt for præskriptiv og snævert defineret. I den nye tekst henvises der til den tekst, som Rådet tidligere har vedtaget, senest om 2012-bæredygtighedsrapporten den 12. februar 2013.

DEN TJEKKISKE REPUBLIK

LANDESPECIFIK HENSTILLING 3

Kommissionens forslag:

Fremskynde arbejdet med at hæve den lovbestemte pensionsalder i forhold til nuværende lovgivning, indføre en klar sammenkædning mellem lovbestemt pensionsalder og forventet levetid og revidere indekseringsmekanismen. Lade forhøjelsen af pensionsalderen ledsage af foranstaltninger, der fremmer beskæftigelsesmulighederne for ældre arbejdstagere og mindsker mulighederne for tidlig tilbagetrækning. I særdeleshed fjerne offentlig støtte til førtidspensioneringsordningen. Træffe foranstaltninger for i betydelig grad at forbedre sundhedsudgifternes omkostningseffektivitet, navnlig i forbindelse med hospitalspleje.

Vedtaget tekst:

Hæve den faktiske pensionsalder ved at tilpasse pensionsalderen eller pensionsydelserne til ændringer i forventet levetid Fremskynde arbejdet med at hæve den lovbestemte pensionsalder i forhold til nuværende lovgivning, indføre en klar sammenkædning mellem lovbestemt pensionsalder og forventet levetid og revidere indekseringsmekanismen. Lade forhøjelsen af pensionsalderen ledsage af foranstaltninger, der fremmer beskæftigelsesegnetheden for ældre arbejdstagere og mindsker mulighederne for tidlig tilbagetrækning. I særdeleshed fjerne offentlig støtte til førtidspensioneringsordningen. Træffe foranstaltninger for i betydelig grad at forbedre sundhedsudgifternes omkostningseffektivitet, navnlig i forbindelse med hospitalspleje.

Redegørelse:

Henstillingens tekst indeholder horisontalt vedtaget tekst. Der var enighed om, at der er forskellige kanaler til at hæve den faktiske pensionsalder og dermed til at tackle pensionssystemets udfordringer og holdbarheden af de offentlige finanser. Kommissionens oprindelige tekst, som kun fokuserede på at hæve den (lovbestemte) pensionsalder, forekom alt for præskriptiv og snævert defineret. I den nye tekst henvises der til den tekst, som Rådet tidligere har vedtaget, senest om 2012-bæredygtighedsrapporten den 12. februar 2013.

LANDESPECIFIK HENSTILLING 4:

Kommissionens forslag:

Træffe foranstaltninger for at styrke effektiviteten i den offentlige arbejdsformidling. Øge disponibiliteten af inklusive børnepasningsmuligheder betydeligt, med fokus på børn op til treårsalderen og deltagelse af romabørn, især ved at vedtage og gennemføre loven om ydelse af børnepasning og styrke kapaciteten inden for både den offentlige og private børnepasning.

Vedtaget tekst:

Gøre yderligere bestræbelser Træffe foranstaltninger for at styrke effektiviteten i den offentlige arbejdsformidling. Øge disponibiliteten af inklusive børnepasningsmuligheder betydeligt, med fokus på børn op til treårsalderen og deltagelse af romabørn, især ved at vedtage og gennemføre loven om ydelse af børnepasning og styrke kapaciteten inden for både den offentlige og private børnepasning.

Redegørelse:

Beskæftigelsesudvalgets multilaterale overvågningsrapport om dette spørgsmål konkluderer, at Den Tjekkiske Republik har truffet foranstaltninger i tråd med de landespecifikke henstillinger, men at landet på grund af det høje antal arbejdsløse bør gøre yderligere bestræbelser for at styrke kapaciteten i den offentlige arbejdsformidling og gøre de aktive arbejdsmarkedspolitikker mere effektive.

ESTLAND

LANDESPECIFIK HENSTILLING 4

Kommissionens forslag:

Øge energieffektiviteten, især i bygninger og på transportområdet, og styrke de miljømæssige incitamenter i forbindelse med køretøjer og affald ved at overveje beskatning af personbiler og/eller højere punktafgifter på motorbrændstof. Fremskynde sammenkoblingen af energinet på tværs af grænserne for at sprede energiforsyningskilderne og fremme konkurrencen på energimarkedet.

Vedtaget tekst:

Øge energieffektiviteten, især i bygninger og på transportområdet, og styrke de miljømæssige incitamenter i forbindelse med køretøjer og affald ved at overveje beskatning af personbiler og/eller højere punktafgifter på motorbrændstof. Fremskynde sammenkoblingen af energinet på tværs af grænserne for at sprede energiforsyningskilderne og fremme konkurrencen på energimarkedet.

Redegørelse:

Henstillingen bør give medlemsstaten øget mulighed for at vælge, hvilke foranstaltninger der skal indføres for at tackle udfordringen. Ifølge de estiske myndigheder vil investeringer i offentlig transport og multimodal transport samt investeringer i mere energieffektive bygninger i højere grad kunne imødekomme forureningsproblemet i Estland. Rådet er enigt i dette synspunkt.

SPANIEN

LANDESPECIFIK HENSTILLING 1

Kommissionens forslag:

Inden udgangen af 2013 afslutte reguleringen af faktoren for bæredygtighed, så pensionsordningens finansielle stabilitet sikres på lang sigt, herunder ved at træffe bestemmelse om, at pensionsalderen skal stige i takt med stigninger i den forventede levealder.

Vedtaget tekst:

Inden udgangen af 2013 afslutte reguleringen af faktoren for bæredygtighed, så pensionsordningens finansielle stabilitet sikres på lang sigt, herunder ved at hæve den faktiske pensionsalder ved at tilpasse pensionsalderen eller pensionsydelserne til ændringer i forventet levetid træffe bestemmelse om, at pensionsalderen skal stige i takt med stigninger i den forventede levealder.

Redegørelse:

Anbefalingens tekst indeholder horisontalt vedtaget tekst. Der var enighed om, at der er forskellige kanaler til at hæve den faktiske pensionsalder og dermed til at tackle pensionssystemets udfordringer og holdbarheden af de offentlige finanser. Kommissionens oprindelige tekst, som kun fokuserede på at hæve den (lovbestemte) pensionsalder, forekom alt for præskriptiv og snævert defineret. I den nye tekst henvises der til den tekst, som Rådet tidligere har vedtaget, senest om 2012-bæredygtighedsrapporten den 12. februar 2013.

FRANKRIG

LANDESPECIFIK HENSTILLING 1

Kommissionens forslag:

Styrke og gennemføre budgetstrategien i 2013. Styrke tilpasningens troværdighed ved i efteråret 2013 at specificere og gennemføre de nødvendige foranstaltninger for 2014 og derefter for at sikre en korrektion af det uforholdsmæssigt store underskud på en holdbar måde senest i 2015 og føre den strukturelle tilpasning ud i livet, jf. Rådets henstillinger i henhold til proceduren i forbindelse med uforholdsmæssigt store underskud. Alle uventede indtægter bør anvendes til at nedbringe underskuddet. En holdbar korrektion af de finanspolitiske ubalancer kræver en troværdig gennemførelse af ambitiøse strukturelle reformer for at øge tilpasningsevnen og sætte skub i væksten og beskæftigelsen. Opretholde en vækstfremmende finanspolitisk konsolideringskurs og yderligere øge effektiviteten i de offentlige udgifter bl.a. ved som planlagt at videreføre en fornyet gennemgang af udgiftskategorier på tværs af alle den offentlige forvaltnings delsektorer. Træffe foranstaltninger i forbindelse med en kommende decentraliseringslov for at opnå besparelser i kraft af bedre synergier mellem det centrale, regionale og lokale forvaltningsniveau. Efter at det uforholdsmæssigt store underskud er korrigeret fortsætte den strukturelle tilpasningsindsats i et hensigtsmæssigt tempo med henblik på at opfylde de mellemfristede målsætninger senest i 2016. Træffe foranstaltninger inden udgangen af 2013 for at bringe pensionssystemet i balance på en holdbar måde senest i 2020, f.eks. ved at tilpasse indekseringsregler, yderligere at hæve den lovbestemte pensionsalder og minimumsperioden for pensionsbidrag med henblik på fuld pension og revidere de særlige pensionsordninger, samtidig med at man undgår at øge arbejdsgivernes socialsikringsbidrag, og øge omkostningseffektiviteten af sundhedsudgifterne, herunder udgifterne til lægemidler.

Vedtaget tekst:

[…] Træffe foranstaltninger i forbindelse med en kommende decentraliseringslov for at opnå besparelser i kraft af bedre synergier mellem det centrale, regionale og lokale forvaltningsniveau. Efter at det uforholdsmæssigt store underskud er korrigeret fortsætte den strukturelle tilpasningsindsats i et hensigtsmæssigt tempo med henblik på at opfylde de mellemfristede målsætninger senest i 2016. Træffe foranstaltninger inden udgangen af 2013 for at bringe pensionssystemet i balance på en holdbar måde senest i 2020, f.eks. ved at tilpasse indekseringsregler, ved at hæve minimumsperioden for pensionsbidrag med henblik på fuld pension, ved yderligere at hæve den effektive lovbestemte pensionsalder ved at tilpasse pensionsalderen eller pensionsydelserne til ændringer i forventet levetid og minimumsperioden for pensionsbidrag med henblik på fuld pension og ved at revidere de særlige pensionsordninger, samtidig med at man undgår at øge arbejdsgivernes socialsikringsbidrag, og øge omkostningseffektiviteten af sundhedsudgifterne, herunder udgifterne til lægemidler.

Redegørelse:

Henstillingens tekst indeholder horisontalt vedtaget tekst. Der var enighed om, at der er forskellige kanaler til at hæve den effektive pensionsalder og dermed til at tackle pensionssystemets udfordringer og holdbarheden af de offentlige finanser. Kommissionens oprindelige tekst, som kun fokuserede på at hæve den (lovbestemte) pensionsalder, forekom alt for præskriptiv og snævert defineret. I den nye tekst henvises der til den tekst, som Rådet tidligere har vedtaget, senest om 2012-bæredygtighedsrapporten den 12. februar 2013. I betragtning af de særlige udfordringer, Frankrig står over for, kan Rådet tilslutte sig, at de mere specifikke elementer i henstillingen, der henviser til pensionsreform, skal bevares.

ITALIEN

LANDESPECIFIK HENSTILLING 1

Kommissionens forslag:

Sikre, at underskuddet forbliver under 3 % af BNP i 2013, ved fuldt ud at gennemføre de vedtagne foranstaltninger. Fortsætte den strukturelle tilpasning i et passende tempo og med vækstfremmende finanspolitisk konsolidering for således at opfylde og fastholde den mellemfristede målsætning fra og med 2014. Føre de planlagte strukturelle primære overskud ud i livet, således at den meget høje gældskvote (132,2 % af GDP i 2014 ifølge prognosen) følger en støt nedadgående kurs. Fortsat efterstræbe en varig forbedring af effektiviteten og kvaliteten i de offentlige udgifter ved fuldt ud at gennemføre de foranstaltninger, der er vedtaget i 2012, og videreføre indsatsen gennem jævnlige dybdegående udgiftsanalyser på alle forvaltningsniveauer.

Vedtaget tekst:

Sikre, at underskuddet forbliver under traktatens referenceværdi på 3 % af BNP i 2013, ved fuldt ud at gennemføre de vedtagne foranstaltninger. Fortsætte den strukturelle tilpasning i et passende tempo og med vækstfremmende finanspolitisk konsolidering for således at opfylde og fastholde den mellemfristede målsætning fra og med 2014. Føre de planlagte strukturelle primære overskud ud i livet, således at den meget høje gældskvote (132,2 % af GDP i 2014 ifølge prognosen) følger en støt nedadgående kurs. Fortsat efterstræbe en varig forbedring af effektiviteten og kvaliteten i de offentlige udgifter ved fuldt ud at gennemføre de foranstaltninger, der er vedtaget i 2012, og videreføre indsatsen gennem jævnlige dybdegående udgiftsanalyser på alle forvaltningsniveauer.

Redegørelse:

Eftersom det ikke tilføjer noget til henstillingen at nævne gældskvoteprognosen for 2014, og da sådanne prognoser ikke er medtaget i henstillingerne for nogen andre medlemsstater, blev det besluttet at slette tallet fra henstillingen og at indsætte det i den relevante betragtning.

LETLAND

LANDESPECIFIK HENSTILLING 4

Kommissionens forslag:

Tage hånd om problemet med den høje fattigdomsrate ved at reformere bistanden, således at der opnås mere tilstrækkelige ydelser og aktiveringsforanstaltningerne for bistandsmodtagere styrkes. Styrke leveringsmekanismerne, således at fattigdommen blandt børn effektivt reduceres.

Vedtaget tekst:

Tage hånd om problemet med den høje fattigdomsrate ved at reformere bistanden, således at der opnås mere tilstrækkelige ydelser og bedre aktiveringsforanstaltningerne for bistandsmodtagere styrkes. Styrke leveringsmekanismerne, således at fattigdommen blandt børn effektivt reduceres.

Redegørelse:

Konklusionerne fra Beskæftigelsesudvalgets (EMCO's) og Udvalget for Social Beskyttelses (SPC's) multilaterale overvågningsrapport om Letlands aktiverings- og fattigdomsreduktionspolitik viste, at en række vigtige foranstaltninger for 2013 vil blive indført, og at det er planlagt at styrke arkivering og sikre et bedre samarbejde mellem de offentlige arbejdsformidlinger og kommunale socialbistandskontorer med forbedret tilknytning af sociale bistandsydelser til aktiv arbejdsmarkedspolitik for at få bedre arbejdsmarkedsresultater af aktivering af støttemodtagere. I 2012 reformerede Letland det sociale bistandssystem og iværksatte foranstaltninger for at opnå en bedre aktivering. På dette grundlag kan nye foranstaltninger overvejes for at forbedre effektiviteten og dækningen i det sociale bistandssystem. Nogle vigtige elementer i det lettiske svar er således i øjeblikket stadig forslag eller befinder sig på et tidligt stadium i udformningen, så deres gennemførelse vil være vigtig for at imødekomme den landespecifikke anbefaling.

LITAUEN

LANDESPECIFIK HENSTILLING 4

Kommissionens forslag:

Gennemføre konkrete målrettede foranstaltninger for at mindske fattigdom og social udstødelse. Styrke sammenkædningen af kontanthjælpsreformen med aktiveringsforanstaltninger.

Vedtaget tekst:

Gennemføre konkrete målrettede foranstaltninger for at mindske fattigdom og social udstødelse. S Fortsat styrke sammenkædningen af kontanthjælpsreformen med aktiveringsforanstaltninger.

Redegørelse:

Resultaterne af EMCO's og SPC's multilaterale overvågningsrapport viser, at der i Litauen arbejdes med kommunerne på et projekt for perioden 2012-2014 om at bringe så mange langtidsledige (modtagere af sociale ydelser) på arbejdsmarkedet som muligt. Det fremhæves, at Litauen i 2012 vedtog en lov om kontanthjælp for ubemidlede beboere, der har til formål at yde bedre bistand til de mest trængende.

LUXEMBOURG

LANDESPECIFIK HENSTILLING 3

Kommissionens forslag:

Dæmme op for aldersrelaterede udgifter, bl.a. ved at fokusere mere på forebyggelse, rehabilitering og uafhængig levevis, styrke den nyligt vedtagne pensionsreform, træffe yderligere foranstaltninger til at dæmme op for tidlig pensionering og øge den effektive pensionsalder, bl.a. ved at knytte den lovbestemte pensionsalder til forventet levetid.

Vedtaget tekst:

Dæmme op for aldersrelaterede udgifter, bl.a. ved at fokusere mere på forebyggelse, rehabilitering og uafhængig levevis, styrke den nyligt vedtagne pensionsreform, træffe yderligere foranstaltninger til at dæmme op for tidlig pensionering og øge den effektive pensionsalder ved at tilpasse pensionsalderen eller pensionsydelserne til ændringer i forventet levetid. den effektive pensionsalder, bl.a. at knytte den lovbestemte pensionsalder til forventet levetid.

Redegørelse:

Henstillingens tekst indeholder horisontalt vedtaget tekst. Der var enighed om, at der er forskellige måder at hæve den faktiske pensionsalder på og dermed tackle pensionssystemets udfordringer og de offentlige finansers holdbarhed. Kommissionens oprindelige tekst, som kun fokuserede på at hæve den (lovbestemte) pensionsalder, forekom alt for præskriptiv og snævert defineret. Den nye tekst minder om den tekst, som Rådet tidligere har vedtaget, senest om 2012-holdbarhedsrapporten af 12. februar 2013.

LANDESPECIFIK HENSTILLING 5

Kommissionens forslag:

Øge bestræbelserne på at nedbringe arbejdsløsheden blandt unge ved at forbedre udformningen og overvågningen af de aktive arbejdsmarkedstiltag. Styrke de almene uddannelser og erhvervsuddannelserne, så de unges kvalifikationer tilpasses efterspørgslen på arbejdsmarkedet. Træffe resolutte foranstaltninger med henblik på at øge erhvervsfrekvensen for ældre arbejdstagere, bl.a. ved at forbedre deres beskæftigelsesegnethed gennem livslang læring.

Vedtaget tekst:

Øge bestræbelserne på at nedbringe arbejdsløsheden blandt unge ved at forbedre udformningen og overvågningen af de aktive arbejdsmarkedstiltag. Styrke de almene uddannelser og erhvervsuddannelserne, så de unges kvalifikationer tilpasses efterspørgslen på arbejdsmarkedet. Træffe resolutte foranstaltninger Styrke indsatsen med henblik på at øge erhvervsfrekvensen for ældre arbejdstagere, bl.a. ved at forbedre deres beskæftigelsesegnethed gennem livslang læring.

Redegørelse:

Det noteres i konklusionerne fra Beskæftigelsesudvalgets evaluering af den multilaterale overvågning, at der er blevet udarbejdet et udkast til lovgivning, som indeholder et sæt foranstaltninger med henblik på at øge beskæftigelsen blandt ældre arbejdstagere. Virksomheder med over 150 ansatte skal fastlægge en »plan for seniorpolitik«, herunder foranstaltninger til at udvikle ældre arbejdstageres kompetencer, forebygge sundhedsproblemer på arbejdspladsen samt bedre forvalte overgangen fra arbejde til pension. En ny hvidbog, som fastlægger et sæt foranstaltninger for at styrke livslang læring, blev godkendt i slutningen af 2012. Generelt forekommer hovedparten af de fremlagte foranstaltninger vage, skønt de synes at pege i den rigtige retning, og Beskæftigelsesudvalget konkluderede således, at der var brug for en yderligere indsats på dette område.

MALTA

LANDESPECIFIK HENSTILLING 2

Kommissionens forslag

Sikre de offentlige finansers langsigtede holdbarhed, reformere pensionssystemet for at tøjle den forventede udgiftsstigning, herunder ved at sætte den lovbestemte pensionsalder op hurtigere, sammenkæde den lovbestemte pensionsalder med den forventede levetid og tilskynde til privat pensionsopsparing. Træffe foranstaltninger for at øge ældre arbejdstageres beskæftigelsesfrekvens ved at udarbejde og gennemføre en helhedsstrategi for aktiv aldring. Reformere sundhedssektoren for at gøre den mere omkostningseffektiv, især ved at styrke de offentlige primære sundhedsydelser. Effektivisere procedurerne for offentlige indkøb og sikre, at de afvikles hurtigere.

Vedtaget tekst:

Sikre de offentlige finansers langsigtede holdbarhed, fortsat reformere pensionssystemet for at tøjle den forventede udgiftsstigning, herunder ved hjælp af foranstaltninger såsom at sætte den lovbestemte pensionsalder op hurtigere, hæve den effektive pensionsalder ved at tilpasse pensionsalderen eller pensionsydelserne til ændringer i forventet levetid og ved at tilskynde til privat pensionsopsparing. sammenkæde den lovbestemte pensionsalder med den forventede levetid og tilskynde til privat pensionsopsparing. Træffe foranstaltninger for at øge ældre arbejdstageres beskæftigelsesfrekvens ved at udarbejde færdiggøre og gennemføre en helhedsstrategi for aktiv aldring. Reformere sundhedssektoren for at gøre den mere omkostningseffektiv, især ved at styrke de offentlige primære sundhedsydelser. Effektivisere procedurerne for offentlige indkøb og sikre, at de afvikles hurtigere.

Redegørelse:

Henstillingen er blevet tilpasset, så det fremgår, at pensionsreformen er en løbende proces i Malta bestående af en serie parametriske reformer godkendt i 2006 og 2007 og berammet til at træde i kraft i løbet af de næste 15 år. Uanset denne reforms positive virkning anerkender Malta, at der skal gøres mere for at sikre pensionernes tilstrækkelighed og holdbarhed på lang sigt, og efter valget i marts 2013 har den tiltrædende regering bekræftet sit tilsagn om at fortsætte pensionsreformprocessen i Malta.

Med henblik herpå blev der afviklet to høringsprocesser i 2011 og 2012, og efter den feedback, man fik fra arbejdsmarkedets parter, blev regeringen forelagt en endelig rapport. Med henblik på indførelsen af en tredje søjle bestående af private pensioner har parlamentet allerede godkendt loven om alderspension. Denne lov vil blive understøttet af en række bekendtgørelser, som dækker forskellige aspekter, samt af direktiver eller regler, der skal meddeles af Maltas myndighed for finansielle tjenesteydelser og som blev fremlagt til høring den 1. april 2013. Loven om alderspension forventes at træde i kraft sideløbende med disse regler og procedurer.

Når man kaster blikket fremad, har regeringen angivet, at den i løbet af de kommende uger vil nedsætte en tværministeriel strategigruppe med det formål at evaluere det arbejde, som er blevet udført i pensionsarbejdsgruppen, navnlig de henstillinger, som er opridset i rapporten efter høringen, som regeringen blev forelagt i marts 2012, og hvori der skitseres en samlet strategi, som senest i tredje kvartal af 2014 skal tage fat på spørgsmålet om pensionernes tilstrækkelighed og holdbarhed i Malta. En kommunikationsstrategi vil også blive udarbejdet inden udgangen af fjerde kvartal af 2013 med det formål at skabe større offentlig bevidsthed om pensionsspørgsmål.

Henstillingens tekst indeholder horisontalt vedtaget tekst. Der var enighed om, at der er forskellige måder at hæve den effektive pensionsalder på og dermed tackle pensionssystemets udfordringer og de offentlige finansers holdbarhed. Kommissionens oprindelige tekst, som kun fokuserede på at hæve den (lovbestemte) pensionsalder, forekom alt for præskriptiv og snævert defineret. I den nye tekst henvises der til den tekst, som Rådet tidligere har vedtaget, senest om 2012-holdbarhedsrapporten den 12. februar 2013.

Endelig var der enighed om at justere teksten, så det fremgår, at strategien med henblik på at øge beskæftigelsesfrekvensen blandt ældre arbejdstagere er under færdiggørelse. Efter at Malta i 2011 modtog en landespecifik henstilling om at udarbejde en »samlet strategi for aktiv aldring«, blev der i februar 2012 nedsat et tværministerielt udvalg med mandat til at foreslå regeringen en samlet strategi for aktiv aldring. Efter regeringsskiftet for nylig har den tiltrædende regering angivet, at den prioriterer færdiggørelsen af denne strategi højt, herunder ved at udpege et parlamentarisk sekretariat for henholdsvis handicappedes rettigheder og aktiv aldring med det formål at udstikke en ny politisk kurs for arbejdet og give det ny fremdrift med henblik på at færdiggøre det. Det endelige udkast til strategi skal efter planen forelægges regeringen inden udgangen af september. Den nationale politik forventes søsat i oktober 2013 efter regeringens godkendelse.

NEDERLANDENE

LANDESPECIFIK HENSTILLING 2

Kommissionens forslag:

Styrke foranstaltninger til gradvist at reformere boligmarkedet ved at fremskynde den planlagte begrænsning af fradragsretten for renteudgifter og ved at sikre en mere markedsorienteret prismekanisme på lejeboligmarkedet og i højere grad knytte huslejer til husstandsindkomst i socialt boligbyggeri. Nyt fokus på almennyttige boligselskabers støtte til de husholdninger, der har størst behov.

Vedtaget tekst:

Styrke foranstaltninger til gradvist at reformere boligmarkedet ved at fremskynde den planlagte begrænsning af fradragsretten for renteudgifter, samtidig med at der tages hensyn til virkningen i den nuværende økonomiske situation, og ved at sikre en mere markedsorienteret prismekanisme på lejeboligmarkedet og i højere grad knytte huslejer til husstandsindkomst i socialt boligbyggeri. Nyt fokus på almennyttige boligselskabers støtte til de husholdninger, der har størst behov.

Redegørelse:

En hurtigere gennemførelse kan udgøre en risiko for den økonomiske genopretning på grund af den nuværende skrøbelige økonomiske situation i Nederlandene. Næsten 1 million husstande sidder i øjeblikket i en bolig med en negativ værdi (boliglånet overstiger husets værdi). En hurtigere begrænsning af fradragsretten kan lægge yderligere pres på boligpriserne i nedadgående retning og derfor udgøre en risiko for den finansielle stabilitet. Den kan også lægge en yderligere dæmper på det private forbrug. Ifølge Centraal Planbureau (Nederlandenes centrale planlægningskontor) skyldes mere end halvdelen af det nuværende fald i det private forbrug i Nederlandene usikkerhed på boligmarkedet.

LANDESPECIFIK HENSTILLING 4

Kommissionens forslag:

Træffe yderligere foranstaltninger for at fremme arbejdsmarkedsdeltagelsen, navnlig for de personer, der befinder sig i periferien af arbejdsmarkedet. Fortsat mindske de skattemæssige negative incitamenter for sekundære forsørgere, bl.a. gennem en hurtigere udfasning af overdragelige skattegodtgørelser for sekundære forsørgere. Lette overgange på arbejdsmarkedet og takle stivheder på arbejdsmarkedet, bl.a. ved at fremme reformen af lovgivningen om sikkerhed i ansættelsen og arbejdsløshedssystemet.

Vedtaget tekst:

Træffe yderligere foranstaltninger for at fremme arbejdsmarkedsdeltagelsen, navnlig for de personer, der befinder sig i periferien af arbejdsmarkedet. Fortsat mindske de skattemæssige negative incitamenter for sekundære forsørgere, bl.a. gennem en hurtigere udfasning af overdragelige skattegodtgørelser for sekundære forsørgere. Lette overgange på arbejdsmarkedet og takle stivheder på arbejdsmarkedet, bl.a. ved at reformere fremme reformen af lovgivningen om sikkerhed i ansættelsen og arbejdsløshedssystemet.

Redegørelse:

For så vidt angår den første ændring vil en hurtigere udfasning af muligheden for at overdrage de generelle skattegodtgørelser ikke påvirke incitamenterne (de negative incitamenter) til at øge antallet af arbejdstimer for sekundære forsørgere, som allerede er ude på arbejdsmarkedet.

For så vidt angår den anden ændring er den nederlandske regering blevet enige med arbejdsmarkedets parter om væsentlige arbejdsmarkedsreformer, såsom en reform af bestemmelserne om beskæftigelsessikkerhed (EPL) og systemet for arbejdsløshedsunderstøttelse. Både reformernes indhold og hastighed er aftalt med arbejdsgivere og arbejdstagere, hvilket skaber klarhed og en bred samfundsmæssig støtte. Dette er en væsentlig betingelse for, at en effektiv gennemførelse af de planlagte reformer lykkes.

ØSTRIG

LANDESPECIFIK HENSTILLING 2

Kommissionens forslag:

Fremskynde harmoniseringen af pensionsalderen for mænd og kvinder, skabe sammenhæng mellem den lovbestemte pensionsalder og den forventede levetid, gennemføre og overvåge de seneste reformer med henblik på at begrænse adgangen til førtidspension og forbedre ældre arbejdstageres beskæftigelsesevne for at øge den reelle pensionsalder og ældre arbejdstageres beskæftigelsesfrekvens.

Vedtaget tekst:

Fremskynde harmoniseringen af pensionsalderen for mænd og kvinder, hæve den faktiske pensionsalder ved at tilpasse pensionsalderen eller pensionsydelsen til ændringerne i den forventede levetid skabe sammenhæng mellem den lovbestemte pensionsalder og den forventede levetid, gennemføre og overvåge de seneste reformer med henblik på at begrænse adgangen til førtidspension og yderligere forbedre ældre arbejdstageres beskæftigelsesegnethed for at hæve den faktiske pensionsalder og øge ældre arbejdstageres beskæftigelsesfrekvens.

Redegørelse:

Henstillingens tekst indeholder horisontalt vedtaget tekst. Der var enighed om, at der er forskellige veje til at hæve den faktiske pensionsalder og dermed til at tackle pensionssystemets udfordringer og holdbarheden af de offentlige finanser. Kommissionens oprindelige tekst, som kun fokuserede på at hæve den (lovbestemte) pensionsalder, forekom alt for præskriptiv og snævert defineret. Den nye tekst minder om den tekst, som Rådet tidligere har vedtaget, senest om 2012-holdbarhedsrapporten af 12. februar 2013.

Henstillingen blev også tilpasset for at afspejle, at ældre arbejdstageres beskæftigelsesfrekvens er steget fra 27,4 % til 43,1 % siden 2004 på grund af en større pensionsreform og ledsagende arbejdsmarkedspolitiske foranstaltninger (f.eks. arbejdsmarkedsinitiativet for ældre og helbredssvækkede personer, forebyggelsesprogrammet fit2work, aldersvenligt arbejdsmiljø). Konklusionerne i EMCO's multilaterale overvågningsrapport viser, at der er indført reformer for at tilskynde til et længere og sundt arbejdsliv og give mulighed herfor.

FINLAND

LANDESPECIFIK HENSTILLING 3

Kommissionens forslag:

Træffe yderligere foranstaltninger for at øge beskæftigelsen blandt ældre arbejdstagere, bl.a. ved at forbedre deres beskæftigelsesegnethed og mindske muligheder for tidlig tilbagetrækning samt afstemme den laveste lovbestemte pensionsalder med den øgede forventede levetid. Gennemføre og nøje overvåge virkningerne af de igangværende foranstaltninger til at forbedre de unges og langtidslediges stilling på arbejdsmarkedet med særligt fokus på udviklingen af arbejdsrelevante kompetencer.

Vedtaget tekst:

Træffe yderligere foranstaltninger for at øge beskæftigelsesfrekvensen blandt ældre arbejdstagere, bl.a. ved at forbedre deres beskæftigelsesegnethed, mindske mulighederne for tidlig tilbagetrækning og hæve den faktiske pensionsalder ved at tilpasse pensionsalderen eller pensionsydelsen til ændringerne i den forventede levetid samt afstemme den laveste lovbestemte pensionsalder med den øgede forventede levetid. Gennemføre og nøje overvåge virkningerne af de igangværende foranstaltninger til at forbedre de unges og langtidslediges stilling på arbejdsmarkedet med særligt fokus på udviklingen af arbejdsrelevante kompetencer.

Redegørelse:

Henstillingens tekst indeholder horisontalt vedtaget tekst. Der var enighed om, at der er forskellige veje til at hæve den faktiske pensionsalder og dermed til at tackle pensionssystemets udfordringer og holdbarheden af de offentlige finanser. Kommissionens oprindelige tekst, som kun fokuserede på at hæve den (lovbestemte) pensionsalder, forekom alt for præskriptiv og snævert defineret. Den nye tekst minder om den tekst, som Rådet tidligere har vedtaget, senest om 2012-holdbarhedsrapporten af 12. februar 2013. I Finland vil en sammenkobling af alderspension og forventet levetid heller ikke være hensigtsmæssig uden en større ændring af pensionssystemets kriterier.

(1) EFT L 209 af 2.8.1997, s. 1.

(2) Landespecifikke henstillinger med ingen ændringer eller for hvilke der er lavet ændringer efter aftale med Kommissionen: BU, DK, DE, HU, PL, RO, SL, SK, SV, UK og euroområdet.

(3) Ændret tekst fremgår i kursiv og slettet tekst er gennemstreget.